भारतीय महिला टीम ने चार देशों के टूर्नामेंट में कांस्य जीता  
भारतीय महिला हॉकी टीम ने पेनल्टी शूटआउट में आयरलैंड को 5-3 से हराकर अर्जेंटीना में चल रहे चार देशों के टूर्नामेंट में कांस्य पदक जीत लिया।
भारतीय महिला हॉकी टीम ने पेनल्टी शूटआउट में आयरलैंड को 5-3 से हराकर अर्जेंटीना में चल रहे चार देशों के टूर्नामेंट में कांस्य पदक जीत लिया। पहले हाफ में कोई टीम गोल नहीं कर सकी।  आयरलैंड की हार्वे ने 53वें मिनट में गोल करके 1-0 से बढ़त बना ली लेकिन चार मिनट बाद भारत की दीप ग्रेस इक्का ने पेनल्टी कार्नर पर बराबरी का गोल किया।  नियमित समय और अतिरिक्त समय के अंत तक स्कोर 1-1 था। पेनल्टी शूटआउट में भारत की रानी, रितु रानी, वंदना कटारिया और अनुराधा देवी ने गोल किए जबकि आयरलैंड के लिए वाटकिंस और डेली ने गोल दागे।